### | | | | --- | --- | | | | | --- | | **Byråd** 24. januar 2017 Sagsnr. 710-2017-4 Dok.nr. 710-2017-18124 Sagsbehandler DPSVE | | 2.                   Proces for Budget 2018-21 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | ØK, BY |
| Lovgrundlag | Styrelsesloven |

###

**SAGENS INDHOLD**

Byrådet skal i denne sag tage stilling til budgetprocessen
samt tids- og aktivitetsplanen for budget 2018-21.

Forslaget til proces for budget 2018-21 bygger på tidligere
års budgetprocesser. Det gælder såvel den politiske proces som inddragelsen af
institutionsbestyrelser og MED-udvalg samt det administrative forarbejde.

Job og Økonomi foreslår, at administrationen i lighed med
tidligere år udarbejder et prioriteringskatalog til brug for budgetlægningen.
Kataloget består af forslag til reduktioner, udvidelser og anlæg.
Prioriteringskataloget fremsendes til Byrådet forud for Byrådets budgetseminar
i august måned 2017.

De politiske partier har mulighed for at fremsende forslag
til budgettet i juni og august. De fremsendte forslag vil blive behandlet på
budgetseminaret i august måned 2017.

Byrådet skal vedtage Favrskov Kommunes budget for 2018-21
senest 15. oktober 2017.

**VURDERING**

Byrådet vedtog 11. oktober 2016 budgettet for 2017-20.
Resultatet eksklusive jordforsyning og ældreboliger medfører et kasseforbrug på
i alt 107 mio. kr. over den 4-årige budgetperiode.

Byrådet har tidligere vedtaget langsigtede økonomiske
målsætninger for Favrskov Kommune. Målsætningerne vedrører størrelsen af
kassebeholdning, gæld, anlægsniveau samt overskud på den ordinære drift.

Byrådets mål for overskuddet på den ordinære drift udgør 90
mio. kr. årligt. I det vedtagne budget for budgetoverslagsårene 2018-20 falder
overskuddet fra 68 mio. kr. i 2018 til 52 mio. kr. i 2020.

Anlægsbudgettet skal jf. de økonomiske målsætninger udgøre
80-100 mio. kr. årligt. I det vedtagne budget 2017-20 udgør anlægsbudgettet 78
mio. kr. årligt i 2018-20. Anlægsrammen er dermed i underkanten af den
politiske målsætning og samtidig er der en stigende økonomisk driftsmæssig
ubalance.

Justeringen af udligningssystemet er udsat, så det tidligst
får virkning fra 2019. Job og Økonomi forventer derfor, at KL vil arbejde for,
at det ekstraordinære finansieringstilskud forsætter i 2018. I [adresse]
budget 2018-21 er der ikke forudsat et ekstraordinært finansieringstilskud, som
i 2017 udgør 12,5 mio. kr.

Som følge af udskydelsen af justeringen af
udligningssystemet forventer Job og Økonomi, at Favrskov Kommune i lighed med
tidligere år vil have en økonomisk gevinst ved den måde
beskæftigelsestilskuddet til forsikrede ledige fordeles på.

Såfremt Favrskov Kommune også i 2018 modtager et
ekstraordinært finansieringstilskud og har en økonomisk gevinst ved den måde
beskæftigelsestilskuddet til forsikrede ledige fordeles på, vurderer Job og
Økonomi, at budgettet for 2018 kan forbedres med ca. 20 mio. kr. Job og Økonomi
vurderer dermed, at der stort set er balance i budgettet for 2018, idet det
budgetterede kasseforbrug i 2018 vil udgøre 7 mio. kr.

I 2019-21 er overskuddet på de ordinære poster faldende til
ca. 50 mio. kr., hvilket ligger markant under den økonomiske målsætning på 90
mio. kr. Job og Økonomi vurderer derfor, at der i 2019-21 bør skabes et større
økonomisk råderum.

Job og Økonomi foreslår, at der for budget 2018-21
udarbejdes reduktionsforslag på 1 % (ca. 18 mio. kr.) og udvidelsesforslag på
0,5 % (ca. 9 mio. kr.) af serviceudgifterne.

Den tidlige politiske involvering i budgetprocessen
fastholdes. Fagudvalgene drøfter i april måned, hvilke reduktionsområder
udvalget ønsker undersøgt og vurderet.

I juni måned præsenteres fagudvalgene for administrationens
foreløbige forslag til budgettet.

Hidtil har de politiske partier i maj måned kunnet
fremsende forslag til reduktioner, der skulle undersøges nærmere. Denne
mulighed har kun været brugt i begrænset omfang og derfor foreslås i stedet, at
de politiske partier ultimo juni måned får mulighed for at fremsende forslag
til budgettet med henblik på, at administrationen kan foretage en overordnet økonomisk
og juridisk vurdering af disse forslag som led i udarbejdelsen af
prioriteringskataloget.

I august måned har fagudvalgene en sidste mulighed for at
kvalificere administrationens forslag til reduktioner, udvidelser og anlæg.

I forbindelse med evalueringen på sidste års budgetseminar
blev det politisk aftalt, at eventuelle øvrige politiske forslag til budgettet
fremsendes ca. en uge forud for budgetseminaret.

**ØKONOMI**

De økonomiske konsekvenser afhænger af Byrådets
budgetvedtagelse.

**INDDRAGELSE**

I lighed med tidligere år får institutioner, foreninger,
MED-udvalg mv. i april måned 2017 mulighed for at stille forslag til budgettet.

MED-udvalgene inddrages i budgetprocessen via drøftelser på
deres respektive møder samt på fællesmøder mellem Økonomiudvalget og HMU.

Efter Byrådets budgetseminar i august måned 2017 vil
kommunens ledere og medarbejderrepræsentanter blive orienteret om status på
budgetarbejdet.

I september måned 2017 sendes budgetforslaget i høring.
Mellem første- og andenbehandlingen afholdes endvidere ét borgermøde i Hinnerup
om budgettet.

I løbet af budgetprocessen vil relevant materiale blive
lagt på hjemmesiden.

**INDSTILLING**

Direktøren for Job og Økonomi indstiller til Byrådet:

1. At forslaget til tids- og
aktivitetsplan for budgetproces 2018-21 godkendes.

2. At der udarbejdes forslag til
reduktioner på 1 % af serviceudgifterne.

3. At der udarbejdes forslag til
udvidelser på 0,5 % af serviceudgifterne.

**BESLUTNING**

***Økonomiudvalget, 17. januar 2017:***

Fraværende:Helge Frederiksen, Jørgen Overgaard

Indstilles godkendt.

**Bilag**

|  |  |
| --- | --- |
| Budget 2018-21 - Tids- og aktivitetsplan | 710-2017-443 |
| Budgetproces 2018-21 - Baggrundsnotat | 710-2017-441 |